Document ID: 32006R0943

UREDBA KOMISIJE (ES) št. 943/2006
z dne 26. junija 2006
o spremembi Uredbe (ES) št. 2707/2000 o pravilih za uporabo Uredbe Sveta (ES) št. 1255/1999 v zvezi s pomočjo Skupnosti za oskrbo učencev v izobraževalnih ustanovah z mlekom in nekaterimi mlečnimi proizvodi
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni organizaciji trga mleka in mlečnih izdelkov (1), ter zlasti člena 15 in druge alinee člena 47 Uredbe,
ob upoštevanju naslednjega:
(1)
Člen 14(3) Uredbe (ES) št. 1255/1999 določa zneske pomoči, ki se dodelijo za oskrbo učencev z mlečnimi izdelki za obdobje od 1. julija 2005 do 30. junija 2006.
(2)
Uredba Komisije (ES) št. 2707/2000 (2) je uvedla prehodno določbo, če pride do spremembe stopnje na koncu šolskega leta 2004/2005, da se nacionalnim upravam in odgovornim za izvedbo programa mleko za šole olajša obdelavo izplačil pomoči.
(3)
Države članice, v katerih se šolsko leto 2005/2006 konča v juliju, bodo zaradi spremembe stopnje pomoči še vedno imele težave pri obdelavi izplačil pomoči. Primerno je, da se ta določba razširi na šolsko leto 2005/2006.
(4)
Uredbo (ES) št. 2707/2000 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode -
SPREJELA NASLEDNJO UREDBO:
Člen 1
V členu 4(3) Uredbe (ES) št. 2707/2000 se drugi pododstavek nadomesti z:
„Vendar se za šolsko leto 2005/2006 stopnja pomoči, ki velja prvi dan junija, lahko uporabi v mesecu juliju, če se šolsko leto v državi članici konča v juliju.“
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. junija 2006

Labels: 12
17
19
5